ระเบียบสํานักนายกรัฐมนตรีว่าด้วยหลักเกณฑ์และวิธีการสรรหากรรมการผู้ทรงคุณวุฒิในคณะกรรมการพัฒนาระบบราชการพ.ศ. ๒๕๕๕----------------------------------------โดยที่เป็นการสมควรปรับปรุงหลักเกณฑ์และวิธีการสรรหากรรมการผู้ทรงคุณวุฒิในคณะกรรมการพัฒนาระบบราชการให้มีประสิทธิภาพและมีความเหมาะสมกับสถานการณ์มากยิ่งขึ้นอาศัยอํานาจตามความในมาตรา ๑๑ (๘) แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ และมาตรา ๗๑/๑ วรรคสี่ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕ นายกรัฐมนตรีโดยความเห็นชอบของคณะรัฐมนตรีวางระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบสํานักนายกรัฐมนตรีว่าด้วยหลักเกณฑ์และวิธีการสรรหากรรมการผู้ทรงคุณวุฒิในคณะกรรมการพัฒนาระบบราชการ พ.ศ. ๒๕๕๕"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบสํานักนายกรัฐมนตรีว่าด้วยหลักเกณฑ์และวิธีการสรรหากรรมการผู้ทรงคุณวุฒิในคณะกรรมการพัฒนาระบบราชการ พ.ศ. ๒๕๔๕ข้อ ๔ ในระเบียบนี้"คณะกรรมการสรรหา" หมายความว่า คณะกรรมการสรรหากรรมการผู้ทรงคุณวุฒิในคณะกรรมการพัฒนาระบบราชการ"กรรมการสรรหา" หมายความว่า กรรมการในคณะกรรมการสรรหากรรมการผู้ทรงคุณวุฒิในคณะกรรมการพัฒนาระบบราชการข้อ ๕ ให้มีคณะกรรมการสรรหากรรมการผู้ทรงคุณวุฒิในคณะกรรมการพัฒนาระบบราชการประกอบด้วย(๑) ประธาน ก.พ.ร. เป็นประธานกรรมการ(๒) ผู้ทรงคุณวุฒิที่ประธาน ก.พ.ร. แต่งตั้ง เป็นกรรมการ จํานวนสามคน(๓) ข้าราชการพลเรือนสามัญซึ่งดํารงตําแหน่ง เป็นกรรมการ ปลัดกระทรวงหรือเทียบเท่าที่ประธาน ก.พ.ร. แต่งตั้ง จํานวนสองคน(๔) เลขาธิการ ก.พ.ร. เป็นกรรมการและเลขานุการ กรณีที่กรรมการสรรหาตาม (๒) และ (๓) เหลือไม่ครบตามจํานวนที่กําหนดให้คณะกรรมการสรรหาที่เหลืออยู่ทําหน้าที่และมีอํานาจดําเนินการสรรหาต่อไปได้ข้อ ๖ ให้คณะกรรมการสรรหามีอํานาจหน้าที่ ดังต่อไปนี้(๑) สรรหากรรมการผู้ทรงคุณวุฒิในคณะกรรมการพัฒนาระบบราชการตามหลักเกณฑ์และวิธีการตามระเบียบนี้(๒) วินิจฉัยปัญหาเกี่ยวกับการสรรหาตามระเบียบนี้ และให้คําวินิจฉัย เป็นที่สุดข้อ ๗ หลักเกณฑ์และวิธีการสรรหากรรมการผู้ทรงคุณวุฒิในคณะกรรมการพัฒนาระบบราชการให้ดําเนินการดังต่อไปนี้(๑) ให้กรรมการสรรหาเสนอรายชื่อผู้ที่มีคุณสมบัติและไม่มีลักษณะต้องห้ามตามมาตรา ๗๑/๒ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕ ที่จะดํารงตําแหน่งกรรมการผู้ทรงคุณวุฒิในคณะกรรมการพัฒนาระบบราชการ และเป็นผู้มีความรู้ความเชี่ยวชาญทางด้านนิติศาสตร์ ด้านเศรษฐศาสตร์ ด้านรัฐศาสตร์ ด้านบริหารรัฐกิจ ด้านบริหารธุรกิจ ด้านการเงินการคลัง ด้านจิตวิทยาองค์การ และด้านสังคมวิทยา ทั้งนี้ ห้ามมิให้เสนอรายชื่อกรรมการสรรหาเป็นผู้ทรงคุณวุฒิ(๒) ให้คณะกรรมการสรรหาดําเนินการคัดเลือกบุคคลผู้ได้รับการเสนอรายชื่อตาม (๑) เพื่อเป็นกรรมการผู้ทรงคุณวุฒิในคณะกรรมการพัฒนาระบบราชการ อย่างน้อยด้านละหนึ่งคนแต่รวมกันไม่เกินสิบคน(๓) ในกรณีมีความจําเป็นเพื่อให้การปฏิบัติงานบรรลุผล คณะกรรมการสรรหาอาจเสนอรายชื่อผู้ได้รับการสรรหาตาม (๒) จํานวนไม่น้อยกว่าสามคนแต่ไม่เกินห้าคน เพื่อเป็นกรรมการผู้ทรงคุณวุฒิที่ต้องทํางานเต็มเวลาก็ได้ข้อ ๘ การประชุมของคณะกรรมการสรรหา ให้นําบทบัญญัติหมวด ๕ คณะกรรมการที่มีอํานาจดําเนินการพิจารณาทางปกครอง ตามกฎหมายว่าด้วยวิธีปฏิบัติราชการทางปกครองมาใช้บังคับโดยอนุโลมข้อ ๙ ให้คณะกรรมการสรรหาเสนอรายชื่อผู้ที่ได้รับการสรรหาเป็นกรรมการผู้ทรงคุณวุฒิในคณะกรรมการพัฒนาระบบราชการตามข้อ ๗ (๒) และ (๓) เพื่อให้คณะรัฐมนตรีพิจารณาแต่งตั้งข้อ ๑๐ เมื่อคณะรัฐมนตรีแต่งตั้งกรรมการผู้ทรงคุณวุฒิครบตามจํานวนที่กําหนดตามมาตรา ๗๑/๑ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕ ให้คณะกรรมการสรรหาสิ้นสุดลงข้อ ๑๑ เมื่อกรรมการผู้ทรงคุณวุฒิในคณะกรรมการพัฒนาระบบราชการพ้นจากตําแหน่งก่อนครบวาระ หรือเมื่อกรณีประธาน ก.พ.ร. เห็นสมควรให้มีการแต่งตั้งกรรมการผู้ทรงคุณวุฒิในคณะกรรมการพัฒนาระบบราชการเพิ่มเติม ให้นําความในระเบียบนี้มาใช้บังคับโดยอนุโลมผู้มีอํานาจลงนาม - ประกาศ ณ วันที่ ๒๓ กุมภาพันธ์ พ.ศ. ๒๕๕๕ ยิ่งลักษณ์ ชินวัตรนายกรัฐมนตรี